AAVแนวโน้มกำไรปี58โตแข็งแกร่งแนะซื้อเป้าหมาย6.6บ.อัพไซด์13%
บล.ดีบีเอส วิคเคอร์ส ระบุในบทวิเคราะห์วันนี้ (26มี.ค.58) ว่า บริษัท เอเชีย เอวิเอชั่น จำกัด (มหาชน) หรือ AAV กำไรสุทธิ ไตรมาส4/57 ดีกว่าที่ตลาดคาดการณ์ไว้ โดย Core Profit (ไม่รวมกำไรจาก FX) อยู่ที่ 412 ล้านบาท ฟื้นตัวจากที่เป็น Core Loss ในไตรมาส3/57ที่ 293 ล้านบาท ปัจจัยหนุน คือ ราคาน้ำมัน Jet Fuel ที่ลดลงและการฟื้นตัวของภาคท่องเที่ยว ในไตรมาส4/57 จำนวนผู้โดยสารบริษัทเพิ่มขึ้น 16%เทียบช่วงเดียวกันของปีก่อนรายได้สูงขึ้น 21%เทียบช่วงเดียวกันของปีก่อนเพราะอัตราค่าตั๋วเครื่องบินสูงขึ้นประมาณ 5-6%เทียบช่วงเดียวกันของปีก่อน
26 มี.ค. 2558

บล.ดีบีเอส วิคเคอร์ส ระบุในบทวิเคราะห์วันนี้ (26มี.ค.58) ว่า บริษัท เอเชีย เอวิเอชั่น จำกัด (มหาชน) หรือ AAV กำไรสุทธิ ไตรมาส4/57 ดีกว่าที่ตลาดคาดการณ์ไว้ โดย Core Profit (ไม่รวมกำไรจาก FX) อยู่ที่ 412 ล้านบาท ฟื้นตัวจากที่เป็น Core Loss ในไตรมาส3/57ที่ 293 ล้านบาท ปัจจัยหนุน คือ ราคาน้ำมัน Jet Fuel ที่ลดลงและการฟื้นตัวของภาคท่องเที่ยว ในไตรมาส4/57 จำนวนผู้โดยสารบริษัทเพิ่มขึ้น 16%เทียบช่วงเดียวกันของปีก่อนรายได้สูงขึ้น 21%เทียบช่วงเดียวกันของปีก่อนเพราะอัตราค่าตั๋วเครื่องบินสูงขึ้นประมาณ 5-6%เทียบช่วงเดียวกันของปีก่อน
แนวโน้มปี 58 คาดว่าจะทำกำไรได้ดีขึ้นอย่างแข็งแกร่งที่ 1.6 พันล้านบาท (EPS : 0.33 บาท/หุ้น) ปัจจัยผลักดัน คือ 1) จำนวนผู้โดยสารเพิ่มขึ้น 15% ตามการฟื้นตัวของภาคท่องเที่ยวและเศรษฐกิจ, 2) Cabin factor เพิ่มขึ้นเป็น 83% จาก 80% และรายได้เฉลี่ยต่อตั๋วเพิ่มขึ้น 3% โดยเป็นผลจากการปรับเพิ่มเส้นทางการบินต่างประเทศ, 3) ต้นทุนน้ำมันลดลง ซึ่งต้นทุนส่วนนี้คิดเป็น 30-40% ของต้นทุนรวม และ 4) จำนวนฝูงบินเพิ่มขึ้นอีก 5 ลำเป็น 45 ลำในสิ้นปี 58 แนะนำซื้อ โดยถ้าให้ Target P/E ปี 58 เท่ากับ 20 เท่าจะได้ราคาเป้าหมายปีนี้ที่ 6.60 บาท มี Upside จากราคาปิด 13%